મોરબી : સમગ્ર વિશ્વમાં સીરામીક હબ તરીકે જાણીતા અને શાંત શહેર તરીકે ઓળખાતા મોરબી શહેરની જાણે માંઠી બેઠી હોય તેમ છેલ્લા મહિનાઓમાં મોરબીની શાંતિનું રીતસર વસ્ત્રાહરણ થયું હોય તેમ દેશી – વિદેશી દારૂના ખુલમ ખુલ્લા વેપારથી લઈ નાની-નાની બાબતમાં ખૂન, લૂંટ, મારામારીના બનાવો પણ સામાન્ય બન્યા છે ત્યારે હ્હદ તો ત્યારે થાય છે કે એક બીજાને ભારીપીવા મેદાને પડેલા તત્વો પોલીસના અસ્તિત્વ સામે પ્રશ્નાર્થ કરી ભાડુતી મારાઓને મેદાને ઉતારી રહી છે અને આવી ગંભીર ઘટનાઓ બન્યા બાદ કલાકો નહીં પરંતુ દિવસો વીતવા છતાં મોરબી પોલીસ અહી તહી દોડધામ કરવા છતાં ઘટનાઓના અંકોડા મેળવવામાં પણ થાપ ખાઈ ગઈ છે અને સૌથી ચોંકાવનારી વાત તો એ છે કે મોરબી જિલ્લો બન્યા બાદ પોલીસનું સંખ્યાબળ વધવાની સાથે ઉચ્ચ અધિકારીનું હેડ ક્વાર્ટર હોવા છતાં ગુન્હેગારોમાં પોલીસની ધાક વધવાને બદલે ઘટી છે અને સીરામીક સીટી હવે ક્રાઇમ નગરીમાં પરિવર્તિત થી રહ્યું છે.